JUMAL KÕNELEB
Piibel on täis imelisi aardeid.
Üks pärleist on Psalm 23.
Psalm karjasest, mis on paljudele tuttav.
Eelmises saates alustasime sellega
ja lugesime esimese salmi: "Issand on mu karjane."
Iga sõna selles on liigutav.
Issand on meie Jumal, kes on meie hea Karjane.
Täna me jätkame sellega.
Meil on Jumal, kes on suurem, vägevam, armsam, tugevam.
Ta on meie Karjane.
Mida Taavet veel räägib ja laulab?
Psalm 23:1: "Issand on mu karjane, mul pole millestki puudust."
"Mul pole millestki puudust."
"Issand on mu karjane, mul pole millestki puudust."
Nii tähtis salm selles Psalmis, sest see räägib hoolitsemisest.
Sellest, et meil on Karjane, kes mõtleb me eest hoolitsemisele.
Meil on Karjane, kellel see on meeles
ja kes tõesti mõtleb meie põhivajadustele.
Me toimetulekule.
Jumal on me poolt ja me Karjane ja kuna Tema on Jumal,
loomulikult Ta suudab ja tahab hoolitseda meie vajaduste eest.
Täna tahan neid sõnu kui süüa ja uurida.
Mõtiskleda selle sõna üle ja tuua Issanda ette kõik vajadused.
Tuua Karjase ette kõik need asjad ja mu vajadused.
Ta ütleb mulle nii:
"Joy, ma olen su Karjane, sul ei ole midagi puudu."
Kõik me teame, et elu võib olla selle sõnumiga vastuolus.
Just sellepärast on nii tähtis, et mõtleme ja kuulame Issandat,
otsime Tema palet ja püüame mõista, mida Ta mõtleb.
Laseme sel Sõnal minna sisse, sest Sõna tekitab usku.
Usk avab mu südameukse nii, et Ta võib teha mu elus imesid.
Imesid toimetuleku alal.
Minu meelest on see armas, et Jumal tahab meie eest hoolitseda.
Ta sai ise lihaks Jeesusena, kes tuli ilmutama Jumala olemust.
Ta näitas ja näitab meile, milline on Jumal päriselt.
Jumala hoolitsust
on näha väga liigutavalt näiteks Johannese evangeeliumi 21. peatükis.
Jüngrid olid kogu öö kala ega püüdnud mitte midagi.
Jeesus ilmus rannale
ja võiks ette kujutada, et Ta hakkab neid õpetama
või Tal on neile mingi tähtis sõnum või ülesande.
See polnud nii.
Johannese evangeelium 21:10: "Jeesus ütles neile:
"Tooge neid kalu, mida te praegu püüdsite!"
Kõigepealt tegi Ta tohutu ime ja lasi võrgud heita teisele poole paati
ning nad said nii suure kalasaagi, millist polnud kunagi varem saanud.
Esmalt nad üritasid omas jõus ja siis Jeesus aitas neid.
Ta aitas ikka tõsiselt.
"Siimon Peetrus läks üles ja tõmbas mäele nooda täis suuri kalu,
arvult sada viiskümmend kolm.
Ja noot ei rebenenud, kuigi neid oli nii palju.
Jeesus ütles neile: "Tulge sööma!"
See on minu meelest nii liigutav.
Jeesus teadis, et neil on nälg, sest olid öö otsa tööd teinud.
Hea karjasena hoolitses Ta nende põhivajaduste eest.
Ta oli juba süüdanud lõkke ja ütles: "Tooge neid kalu ja sööme."
Meil on imeline Jumal. - Kes mõtleb meie vajadustele.
Kes suudab teha ka selliseid tohutuid imesid.
Ta pani need kalad ujuma just sinna
ja jüngrid said näha, kuidas Ta hoolitseb rikkalikult.
Psalmis 23 öeldakse: "mul pole millestki puudust".
Vaatasin jälle algkeelest, mida sõna "puuduma" tähendab.
See tuleb sõnast "chaser".
Ei tea, kuidas seda hääldadagi.
Selle sõna juureks on sõna "puudus".
Eks ole, et mul ei ole midagi puudu.
Issand on minu karjane, sellepärast pole mul ebaõnnestumisi.
Ma ei vähene.
Mu elu ei närtsi, lange ega kahane.
Tema tahe ei ole, et ma väheneksin,
muutuksin väiksemaks, tõmbuksin kokku ega nõrgeneksin.
Issand on minu karjane, ma ei taha enam midagi.
Ma isegi ei taha midagi.
Ta räägib sellest, et Ta tahab täita mu vajadused.
Ta tahab, et oleksin rahul.
Ma ei tea sinu kohta
aga kui mina olen palves Issanda ligiolus,
siis ma tunnen alati, et mul pole millestki puudust.
Jumala ligiolus viibimine
toob turvatunde ja teadmise, et Tema hoolitseb kõige eest.
Ma ei tea, kas oled kogenud seda
aga Jumala ligiolu ülistusmuusikas või palves võib sageli tekitada tunde,
et mul pole tõesti midagi puudu, sest mul on Jeesus.
Hea on meeles pidada, et Taavet laulis seda Psalmi,
kui ta oli karjapoiss aasal lammaste keskel.
Ta ei olnud mingis palees vaid oli keset loodust.
Issanda ligiolu oli seal ja ta tundis, et tal ei ole midagi puudu.
Sellepärast, et mul on Issand, kes on minu Karjane.
Inglise keelne tõlge ütleb:
"Issand on minu Karjane, mul on alati kõik, mida vajan."
Alati.
Psalm 34:11 on peaaegu sama mõttega:
"Noored lõvidki väsivad ja on näljas;
aga kes Issandat otsivad, neil ei puudu mingit head."
Tore on mõtelda oma elule
ja võtta seda kui lubadust oma vajaduste kontekstis.
Neil ei puudu midagi head, kes Issandat otsivad.
Ingliskeelne tõlge ütleb (vabatõlge): "Neil, kes Issandat
abi saamiseks otsivad, on iga hea ese või asi."
Psalm 37:3
"Looda Issanda peale ja tee head, ela oma maal ja pea ustavust!
Olgu sul rõõm Issandast;
siis ta annab sulle, mida su süda kutsub!"
Jälle see sama mõte.
Ta annab sulle, mida su süda kutsub!
Ingliskeelne tõlge: "Rõõmusta Issanda teenimise üle
ja Ta annab sulle, mida iganes palud."
Rõõmusta Issanda üle, rõõmusta Issandas.
Minu meelest see on armas, et Ta julgustab Temas rõõmustama.
Ka see ütleb taas: "Otsige esmalt Mind."
Kõike muud antakse teile peale selle. - Pange mind esikohale.
Veeda Minuga aega, tunne rõõmu Issandast.
Veeda toredasti aega Issandaga
ja Ta annab sulle, mida su süda igatseb.
Ta täidab sinu südamesoovid.
Selline on meie Karjane.
Kõik oleme tundnud puudust, kas majanduslikku või muud laadi.
Kui vaatame ainult probleemi, siis see ahistab meid.
Selles Psalmis julgustab Taavet meid vaatama Issandale,
kes on tõesti võimeline täitma kõiki meie vajadusi.
Jumal teab, mida inimesed vajavad.
Tegelikult ei vaja me kuigi palju, et hing sees püsiks.
Taavet räägib siin Jumalast,
kes tahab täita meie vajadused ülevoolavalt.
Just nagu selles loos, mida rääkisin jüngritest kalal.
Jeesus täitis nende vajadused ülevoolavalt.
Seal jätkunuks hommikusööki suuremalegi rahvahulgale.
Kirjas efeslastele 3:20 kirjutab Paulus:
"Aga Jumalale, kes meis tegutseva väega
võib korda saata palju rohkem, kui oskame paluda või isegi mõelda,"
Kui oled omas jõus üritanud tagada seda,
et su vajadus saaks täidetud ning oled sellest väsinud,
siis soovitab Piibel esmalt otsida Jumalat.
Otsi esmalt Teda, sest Ta annab sulle jõu ja tarkuse.
Ta on võimeline andma sulle rohkem,
kui sa omas jõus iial suudaksid saavutada.
Sellepärast ütleb Jeesus:
"Otsige esmalt Jumala riiki ja Tema õigust
siis seda kõike antakse teile pealegi!"
See on tõesti lubadus, mis toimib.
Ta on Karjane ja teame, mida Ta rääkis Aabrahamile.
Ta ütles Aabrahamile: "Mina olen Issand, sinu Jumal.
"Mine omalt maalt, omast sugukonnast
ja isakojast maale, mille ma sulle näitan!"
Ta ütleb: "Järgne mulle! Tule ellu koos minuga!"
Mida Ta lubab?
"Ma viin sind heale maale.
Mul on head kavatsused.
Ma olen hea Karjane ja mul on midagi head plaanis.
Mul on plaanis midagi paremat."
Me ei mõista seda alati.
Võime mõelda, kuidas see läheb.
Tal on aga meile hea plaan ja maa.
5. Moosese 8:6 öeldakse järgnevat.
Laseme neil sõnadel minna meisse ja närime need korralikult peeneks.
"Pea Issanda, oma Jumala käske, käies tema teedel ja kartes teda!
Sest Issand, su Jumal, viib sind heale maale.."
Ta viib sind, Jan, heale maale. - Ja sinu ka.
"veeojade, allikate
ja sügavate vete maale, mis voolavad orgudes ja mägedes."
Kas sa usud seda?
"nisu, odra, viinapuude,
viigipuude, granaatõunapuude, õlipuude ja mee maale,
maale, kus sa ei söö leiba kehvuses, kus sul midagi ei puudu.."
Sul ei ole midagi puudu.
Sama, nagu Taavet ütles: "mul pole midagi puudu."
"maale, mille kivid on raud
ja mille mägedest sa saad raiuda vaske."
Stopp. Pea kinni!
See on imeline.
Oleme sellest rääkinud 15 min.
Oleme võtnud need sõnad vastu, mõtisklenud ja vaadanud neid.
Nüüd hakkab tekkima rõõm.
Usk süttib ja sees tekib lootus, usk ning rõõm.
See toidab ja muudab midagi minus. - Sõna sünnitab usku.
Sõna muudab midagi minu sees.
"maale, kus sa ei söö leiba kehvuses, kus sul midagi ei puudu."
Ma võtan selle enesele. - Mina ka!
"maale, mille kivid on raud
ja mille mägedest sa saad raiuda vaske.
Kui sööd ja su kõht saab täis,
siis kiida Issandat, oma Jumalat, hea maa pärast, mille ta sulle andis!"
Ta julgustab meid tänama juba praegu
ka selle vähese hea eest, mis on meil praegu
või rohke hea eest, mis on meil praegu.
Meil kõigil on midagi head, mille eest võime kiita praegu.
Võime olla praegu tänulikud.
Ütlesin, kogu see Psalm kirjeldab Jumala headust.
Ilmutus Jumala headusest kasvab kogu aeg.
Taavet kuulutab kiites, et tal on Jumal, kes on ta karjane
ja kiidab, et tal on Karjane, kes tahab täita kõik ta vajadused.
Jumal on siiani sama.
Seda on näha läbi kogu Piibli, algusest peale.
Mõtleme Iisraeli rahva rännakule orjusest välja.
Kuhu nad rändasid?
Enne usuletulekut on mitmed meist olnud erinevatel viisidel orjuses.
Patu orjuses igal juhul.
Jumala tee ei vii orjusest mingisse süngusesse
vaid orjusest kõrbe kaudu tõotatud maale.
Jumalal oli hea plaan
viia oma rahvas tõotatud maale, mis voolas piima ja mett.
Sama plaan on tal me kõikidega.
Jumal on ikka sama.
See tuleb 5. Moosese 8. peatükis tõesti nii kaunilt esile.
5. Moosese raamat 8:12: "kui sa sööd ja su kõht saab täis,
ja sa ehitad ilusad kojad ning elad neis,
kui su veised, lambad ja kitsed sigivad.."
Kui lasteaialapsi ja kooliõpilasi tuleb juurde.
"su hõbe ja kuld rohkeneb ja kõik, mis sul on, kasvab,
et su süda siis ei lähe suureliseks ja sa ei unusta Issandat,
oma Jumalat, kes tõi sind välja Egiptusemaalt orjusekojast,
kes juhtis sind suures ja kardetavas mürkmadudega
ja skorpionidega kõrbes, põuases paigas, kus ei olnud vett."
Mida Ta seal kõrbes tegi?
"kes laskis sulle vett voolata ränikivikaljust,
kes söötis sind kõrbes mannaga.."
Seda oleme Janiga võinud süüa. - Issand on toitnud meid imeliselt.
Leib pole sadanud taevast aga toidukotte on kingina toodud.
Oleme saanud ande mitmel korral.
See kirjakoht jätkub:
"kes söötis sind kõrbes mannaga, mida su vanemad ei tundnud,
et sind alandada ja proovile panna, et viimaks teha sulle head!
Ja ära ütle oma südames:
Mu oma jõud ja mu käe ramm on soetanud mulle selle varanduse."
Siin on kirjas: "Alandada ja proovile panna."
See tundub ebameeldiv
aga Jumal tahtis näidata oma rahvale, et Tema hoolitseb nende eest.
Mitte ebameeldivalt häbistada vaid võtta ära lootus omale jõule
ning pattulangemise tagajärjel tekkinud palehigis leiva söömine.
Jumal tahtis näidata,
et see needus on murtud ning tahab me eest hoolitseda.
Toob kasvõi manna taevast, saadan vutte ja viin tõotatud maale,
kus saate maju, mida pole ise ehitanud
ning aedu, mida te pole ise kunagi istutanud.
See kõik saab teie omaks.
Selline on meie Jumal.
Nüüd kirjakoht, mis on minule kui majandusjuhatajale väga oluline.
Olen selle üle mõtelnud palju.
Pean iga kuu maksma palka enam kui 25 inimesele.
Arvutan kogu aeg ja tean, et vastutan selle eest,
et meie ühing, firma, lasteaed ja kogu kool
peab täitma kõigi nende inimeste vajadused,
et oleks toit laual ja arved saaksid õigeaegselt makstud.
Seda tuleb teha pidevalt, et kõik toimiks aastast aastasse.
Ometi see ei toimi ilma Jumalata. - Loomulikult mitte!
Seepärast ma nii palju seda mõtlengi.
"vaid tuleta meelde Issandat, oma Jumalat, et see on tema,
kes annab sulle jõu varanduse soetamiseks."
Mul on vaja palju raha selle kõige jaoks.
Ma pean mõtlema selle üle.
Teine tõlge ütleb nii: "annab mulle jõu toota kasumit."
Nüüd võib keegi ütelda: "Sellest ei tohi rääkida!"
Ei tohi toota kasumit!
Tähtis, et korraldaksin majandust hästi,
et mu asjad õnnestuksid, töötajatel oleks hea, toit laual,
koolis oleksid õpetajad, samuti oleks vahendeid
digihüppeks ja õpetamiseks ning et see kõik töötaks.
Mul on vaja jõudu varanduse soetamiseks,
tarkade otsuste tegemiseks ning kasumi tootmiseks.
Mida rohkem on kasumit.
Seda rohkem saan inimesi palgata.
Olla õnnistuseks. - Just.
Halleluuja!
Kirjakoht jätkab, miks Ta seda teeb: "et kinnitada lepingut."
Ta ei tee seda, sest Joy on nii tubli.
Ta teeb seda, et kinnitada lepingut,
"mille ta vandudes
tegi su vanematega, mis nüüd ongi teostunud!"
See on Ta lubadus, leping, mis käib hoolitsuse kohta.
Ta tõotus on olla me Karjane, kes hoolitseb meie eest.
Taavet ülistab Jumalat, kes on tema Jumal,
tema hea Karjane ja on päriselt tõeline.
Ta kiidab Jumalat lauldes, et Ta on see hea Karjane,
kelle kaudu Taavetil pole millestki puudust.
Tahame kuulutada sulle, et Jumal on ka sinu Karjane.
Kui Ta on sinu Karjane, siis sul pole midagi puudu.
Issand on sinu Karjane, pole sinul ja minul midagi puudu.
Aamen.
Palvetame koos sinuga.
Tänu, taevane Isa, et võime täna tuua kõik oma vajadused Sinule.
Kõik isiklikud vajadused, perekondlikud vajadused,
laste ja sugulaste vajadused ja kõikvõimalikud muud vajadused.
Võime tuua need Sinule.
Tänu, et Sa näed ja tead kõike.
Tunned meid ja täname, et võime Taaveti kombel uskuda,
et Sina oled meie Karjane ja seepärast pole meil midagi puudu.
Issand, julgustasid meid ja ütlesid, et me ei muretseks millegi üle
"vaid kõik meie vajadused saagu kõiges Jumalale teatavaks
tänuütlemisega palumises ja anumises."
Toome palve ja anumisega kõik meie vajadused Su palge ette.
Isiklikud vajadused ja kõik muud vajadused.
Toome need anudes Su ette, kes oled hea Karjane,
et täidaksid kõik need vajadused imeliselt oma rikkust mööda Jeesuses
nagu oled lubanud kirjas filiplastele 4:19.
Toome need palved, tänades Sind,
et kuuled seda palvet, vastad sellele palvele
ja täidad me vajadused oma rikkust mööda.
Tänu Isa, et oled hea Karjane.
Kuna Sa oled hea Karjane, siis meil pole midagi puudu.
Meie kristlikul koolil ei ole midagi puudu.
Ühelgi vaatajal,
kes võitleb erinevate vajadustega, ei ole midagi puudu.
Tänu, et täidad kõik vajadused, Jeesuse nimel.
Nägin vaimus üht pilti.
Me kõik - sina ja kõik vaatajad - seisavad aasal lammastena.
Me seisame kõik imelisel jumalikul aasal.
Ta on öelnud, et Ta viib meid haljale aasale.
Võime mõttes kujutada,
et oleme lambad ja seisame seal koos.
Oleme lambakarjana aasal.
Võime vaadata ümberringi,
kuidas tundub olla hea Karjase lammas seal aasal.
Kas on millestki puudust?
Kas paistab hunte või mingit ohtu?
Kujutle seda olukorda,
et oled Kõigeväelise Jumala lammas ning seisame koos siin aasal.
Märkad, et südames toimub muutus.
Tekib rahunemine ja turvaline olek.
Nii see on, et olen Tema lammas.
See on usk.
Südames süttib rõõmu ja usu avanemine.
Jumala ressursid tulevad ja täidavad ning just nüüd toimuvad su elus imed.
Just nüüd toimuvad imelised asjad sinu elus.
Vajadused saavad täidetud praegu evangeeliumi kuulates.
Miski avaneb mu südames ja imed hakkavad toimuma.
Tänu Jeesus, et võime püsivalt olla su aasadel,
tunda seda kõike ning rõõmustada selle üle,
et Sa täidad tõesti kõik meie kõigi vajadused
Jeesuse nimel.
Võtan selle vajaduste täitumise nüüd vastu Jeesuse nimel.
Aamen.
Tänu taevane Isa,
et kõik on Sulle võimalik ja miski ei ole Sinu jaoks võimatu.
Oled vägev tegema rohkem, kui me iial julgeme anuda ja paluda
või isegi unistada.
Selle Püha Vaimu väe kaudu, mis tegutseb meie sees.
Tänu, et ükski olukord ei ole liiga raske.
Ükski rahaline võlg ei ole isegi liiga suur.
Tänu, Issand, et kõik kuld ja hõbe kuulub Sulle.
Kõik, mis kuulub Sulle, kuulub ka meile.
Tänu, Issand, et Sa
oma rikkust mööda õnnistad meid igaühte.
Tänu, Issand, et Sinu õnnistus teeb rikkaks.
Tänu, et me pole enam needuse all vaid needuse võim on murtud ristil.
Sinu õnnistus on meie üle ja see teeb rikkaks.
Oma vaev ei lisa sellele midagi.
Aitäh, isa.
Halleluuja! Aamen.
JUMAL KÕNELEB
Meile, usklikele, on antud üks käsk: "Viia evangeeliumi kogu maailma."
Keegi meist ei suuda viia evangeeliumi kogu maailma.
TV7 kaudu suudame palju ära teha.
Võime viia evangeeliumi miljonite inimeste kodudesse.
Tule osalema selles vägevas evangeeliumi kuulutamise töös.
Võid toetamiseks helistada annetustelefoninumbrile 9001777
Kõne maksab Eestis 7 eurot.
Võid kasutada ka pangarekvisiite, mida näed peatselt ekraanil.
Tule osalema, sest see on vägev võimalus
viia evangeeliumi kogu maailma enne Jeesuse tagasitulekut.
Ole õnnistatud!
Taevas TV7 arvelduskontod: Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin